open-index/open-wikipedia-markdown huggingface dataset:
דאמ

"**דאמ**" (מאנגלית: Damn, "לעזאזל") הוא סינגל שהוקלט על ידי הזמרת הישראלית יסמין מועלם. את השיר הוציאה ב-14 באוגוסט 2024 לאור חברת התקליטים יהלום רקורדס, כסינגל שלא מתוך אלבום אולפן.

## רקע וכתיבה
"דאמ" נכתב על ידי מועלם, ליעם חכמון, עומרי דהאן, אלירן אליהו. השניים האחרונים הפיקו אותו מוזיקלית עם דין אלבז. השיר עוסק בתחושות בדידות וחיפוש עצמי בעולם המודרני, כשהדוברת מתארת מצבים יומיים בהם היא נאבקת עם תחושת חוסר שייכות. השיר משלב רגעים של מחשבות על משמעות החיים והקושי למצוא את דרך המלך. הדוברת מבטאת את הצורך להיאחז במשהו כדי להרגיש טוב יותר, אך פעמים רבות היא מוצאת את עצמה נופלת להרגלים לא בריאים, כמו התמכרות לטיפה המרה, שמשמשים אותה כאמצעים לברוח מהמחשבות הקשות. הדימוי של "שוב כל הלבד הזה, חשוך ואז מואר כזה" משקף את המעברים המהירים בין תחושות של חושך לתקווה.

בחלקים אחרים של השיר הדוברת מדברת על השטחיות והרדיפה אחרי הצלחה חומרית מצד אנשים אחרים, כאשר היא שואלת מה טוב העושר אם הוא מתמקד בכסף אך לא בנפש. על-אף שיש לה את כל מה שאנשים אחרים שואפים אליו (כמו "ארמון"), היא עדיין כמהה להיות נאמנה לעצמה במרוץ החיים הסבוך.

## הצלחה מסחרית
"דאמ" הגיע בשיאו למקום השני במצעד הפזמונים השבועי של מדיה פורסט. כמו כן, הוא הגיע בשיאו למקום השלישי ב. בהיטליסט של "מאקו" הגיע למקום השישי. במצעד סוף השנה של גלגלצ ו"וואלה!" הגיע "דאמ" למקום ה-27.

## מיקומי שיא

## הערות שוליים

קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שנכתבו על ידי אלירן אליהו
קטגוריה:שירים שהולחנו על ידי אלירן אליהו
קטגוריה:שירים שהולחנו על ידי יסמין מועלם
קטגוריה:שירים שהופקו על ידי אלירן אליהו
גבוה

"**גבוה**" הוא סינגל שהוקלט על ידי הזמר הישראלי אביב גפן בהשתתפות הזמרת הישראלית תמר "טאי" עמר, שנפטרה ב-12 באוגוסט 2021. עמר הגיעה למקום השני בתוכנית "The Voice ישראל", ואף השתתפה ב.

## רקע וכתיבה
"גבוה" נכתב, הולחן והופק על ידי גפן. השניים הקליטו את השיר לפני מותה. גפן הבטיח למשפחתה לסיים את מלאכת ההפקה, ולהוציאו כסינגל מסחרי לזכרה. השיר מתאר מערכת יחסים מורכבת המלאה בקשיים וב"עננים שחורים החולפים בשמיים". הדימוי של העננים השחורים מייצג את האתגרים והכאבים ביניהם. אולם בנקודה מסוימת בשיר נראה שיש שינוי, כאשר הדוברת מתארת את המעבר לגבוה, כאילו הגיעה למקום של שלווה או פריקה רוחנית. העובדה ש"גבוה" הוא דואט בין גבר לאישה מדגישה את הדינמיקה של זוגיות, את המורכבות בה ואת המעברים בין רגעי קושי לתקווה ולשינוי.

השיר מבטא גם תחושת אשמה וקשיים שעברו במהלך החיים המשותפים, אך גם הכרה בכך שיש תחושת קסם שמתעוררת, אולי מתוך זיכרונות משותפים או תחושה רוחנית לאחר לכתה. הוא נחתם בשורה "עכשיו את מעל גבוה", כסמל לזכרה של עמר.

## הצלחה מסחרית
"גבוה" זכה להשמעות רבות בתחנות הרדיו בישראל. הוא הגיע למקום השישי במצעד הפזמונים השבועי של חברת מדיה פורסט, המאגדת את נתוני האיירפליי השבועיים של ישראל לדירוג.

## מיקומי שיא

## הערות שוליים

קטגוריה:שירי אביב גפן
קטגוריה:דואטים
קטגוריה:שירים שהתפרסמו לאחר מות מבצעיהם
קטגוריה:שירים בעברית
קטגוריה:סינגלים בהוצאת הליקון ארומה מיוזיק
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים שהופקו על ידי אביב גפן
מבצע סנטה

**מבצע סנטה** (באנגלית: **Red One**) הוא סרט קומדיית פעולה-הרפתקאות לחג המולד אמריקאי, שבוים על ידי ג'ייק קסדן על פי תסריט מאת כריס מורגן. בסרט מככבים דוויין ג'ונסון, כריס אוונס, לוסי לו, ג'יי קיי סימונס, קירנן שיפקה, מרי אליזבת אליס, ניק קרול וכריסטופר היביו.

הסרט, שהופק על ידי אולפני אמזון, מיועד להיות הראשון בסדרת סרטים פוטנציאלית שתעסוק בעיבוד מודרני למיתולוגיית החגים.

הסרט עתיד לעלות לאקרנים בארצות הברית בהפצת אולפני אמזון תחת חברת-הבת שלה, "מטרו גולדווין מאייר" ב-15 בנובמבר 2024.

## רקע עלילתי
לאחר שסנטה קלאוס נחטף, נאלץ קאלום דריפט, ראש אבטחת הקוטב הצפוני, לחבור לג'ק או'מאלי, האקר וצייד ראשים נכלולי, על מנת למצוא ולהציל אותו לפני ערב חג המולד.

## צוות השחקנים
* דוויין ג'ונסון – **קאלום דריפט**, ראש אבטחת הקוטב הצפוני.
* כריס אוונס – **ג'ק או'מאלי**, האקר וצייד ראשים.
* לוסי לו – **זואי**
* ג'יי קיי סימונס – **[[סנטה קלאוס]]**
* קירנן שיפקה – ***'
* [[כריסטופר היביו]] – '''[[קרמפוס]]'''
* [[מרי אליזבת אליס]]
* [[ניק קרול]]
* [[וסלי קימל]]
* [[בוני האנט]] – ***'
* ג'נה קאנל

## הפקה
### פיתוח וליהוק
את הקונספט המקורי עבור הסרט הגה המפיק היירם גרסיה. באוקטובר 2021, נמסר כי את התסריט, שיתבסס על הקונספט של גרסיה, יכתוב התסריטאי כריס מורגן וכי עבור מלאכת בימוי הסרט נשכר הבמאי ג'ייק קסדן. בינואר 2022, נמסר על ליהוקו של כריס אוונס לצוות השחקנים. בספטמבר 2022, נמסר על ליהוקה של קירנן שיפקה לצוות השחקנים. באוקטובר 2022, נמסר על ליהוקם של לוסי לו, מרי אליזבת אליס, ג'יי קיי סימונס, ניק קרול, כריסטופר היביו, וסלי קימל ובוני האנט לצוות השחקנים; אליס חשפה את ליהוקה ואת ליהוקו של סימונס באמצעות פוסט אינסטגרם. לדוויין ג'ונסון שולמו 50 מיליון דולר עבור השתתפותו בסרט.
### צילומים
צילומי הסרט החלו באוקטובר 2022 באטלנטה, ג'ורג'יה, והסתיימו בפברואר 2023. צוות ההפקה נאלץ להאריך את תקופת הצילומים ולהתאימם ללוח הזמנים של ג'ונסון, שאיחר בממוצע בין שבע לשמונה שעות לצילומים והחמיץ מספר ימי צילומים; עיכובים אלה הגדילו את התקציב מ-50 מיליון דולר לסכום כולל של 250 מיליון דולר, והובילו לביקורת קשה נגד התנהלותו של ג'ונסון על הסט.

## הפצה
במקור, התעתד הסרט לעלות לשירות הזרמת המדיה "פריים וידאו" ברחבי העולם לקראת חג המולד 2023. עם זאת, הוחלט לדחות את עלייתה לשירות מ-20 בדצמבר 2023 ל-15 בנובמבר 2024, לכאורה על פי הדיווחים בשל שביתת אמני הטלוויזיה והרדיו, ולהפיצו בנוסף גם בבתי הקולנוע ברחבי העולם. "אולפני אמזון" מופקדת על הפצת הסרט בארצות הברית, בעוד שאולפני "האחים וורנר" מופקדת על הפצת הסרט ברחבי העולם.

קטעים ראשונים מתוך הסרט הוצגו לראשונה במהלך כנס הסינמקון בפני עיתונאים שנבחרו על ידי היחצ"ן של ג'ונסון, אך בתמורה נאסר עליהם לכתוב על הקטעים שראו.

## פרסים ומועמדויות

## קישורים חיצוניים

## הערות שוליים

קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטי חג המולד
קטגוריה:סרטי אמזון
קטגוריה:סרטי מטרו גולדווין מאייר
קטגוריה:סרטים באנגלית
קטגוריה:סרטי פנטזיה אמריקאיים
קטגוריה:סרטים לכל המשפחה
סופיו סומחישווילי

**סופיו סומחישווילי** (בגאורגית: **სოფიო სომხიშვილი**; נולדה ב-17 במרץ 2000) היא ג'ודוקא גאורגי המתחרה בקטגוריית המשקל 78+ ק"ג.

## ביוגרפיה וקריירה

סומחישווילי נולדה בטביליסי והחלה את דרכה בענף הג'ודו כבר בגיל שש לאחר המלצת אביה לנסות לנסות את ענף ספורט זה.

את המדליה הראשונה שלה כמתחרת יחידים בבוגרים השיגה ביוני 2022 בגראנד סלאם טביליסי, כשזכתה במדליית הארד. ארבעה חודשים לאחר מכן, היא שיפרה את הישגה וזכתה במדליית הכסף במסגרת גראנד סלאם אבו דאבי.

באולימפיאדת פריז (2024), היא ניצחה בסיבוב הראשון את רנה לוכט הגרמנייה, אך הודחה בשלב הבא, שהיה שלב שמינית הגמר, לאחר שספגה הפסד לזוכת מדליית הארד, רומן דיקו המקומית.

## קישורים חיצוניים

קטגוריה:ג'ודוקא גאורגים
קטגוריה:ג'ודוקא באולימפיאדת פריז (2024)
קטגוריה:גאורגים שנולדו ב-2000
כריסטין אסטברוק

**כריסטין אסטברוק** (באנגלית: **Christine Estabrook**, נולדה בתור **מרי כריסטין אסטברוק**; 13 בספטמבר 1952) היא שחקנית אמריקאית, הידועה בתפקידיה בסדרות הטלוויזיה "הצוות", "ניקי", "עקרות בית נואשות" ו"אימה אמריקאית"; היה לה תפקיד חוזר בדרמה "מד מן" במהלך העונות החמישית, השישית והשביעית של התוכנית.

אסטברוק זכתה בפרס אובי ובפרס דרמה דסק.

## ראשית חייה וקריירה
אסטברוק נולדה לג'וליאן שד באיסט אורורה, ניו יורק, וסיימה את לימודיה בבית הספר התיכון איסט אורורה.

יש לה שלושה אחים ואחות אחת. לאסטברוק יש גם אחיין, אדם מקלוהן, שהוא קומיקאי.

בוועידת המחזאים הלאומית של או'ניל, היא גילמה את התפקיד של הבת הצעירה ב- *Ladyhouse Blues* של קווין או'מוריסון. בברודוויי היא השתתפה בהפקה של "המפקח הכללי" ו"בוסתן הדובדבנים". היא זכתה בפרס אובי על הופעתה ב"פסטורלה" של דברה אייזנברג.

בין היתר, גילמה את מרסי בסדרת האנתולוגיה "אימה אמריקאית: בית הרצח". היא גילמה את אותו התפקיד גם בעונה החמישית, "המלון".

בשנת 2004 שיחקה את מרתה הובר בעונה הראשונה של "עקרות בית נואשות".  

בשנת 2022 שיחקה בתפקיד קטן בסרט הקומדיה "הקרב על הבר" (אנ') בתפקיד של גנבת. 

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי פרס אובי
קטגוריה:אישים זוכי פרס דרמה דסק
קטגוריה:בוגרי אוניברסיטת המדינה של ניו יורק
קטגוריה:בוגרות בית הספר לדרמה של אוניברסיטת ייל
קטגוריה:אמריקאיות שנולדו ב-1952
מ' (זמר)

**מ**', שידוע גם בכינוי **מ' המסתערב**, הוא זמר ישראלי, שהפך למוקד התעניינות רב בתחילת מלחמת חרבות ברזל באוקטובר 2023, כשסרטון "טיקטוק" שלו נהיה ויראלי.

## ביוגרפיה
"מסתערבים" הם אנשי כוחות הביטחון המסווים את עצמם כערבים, על מנת להיטמע בקרב אוכלוסייה ערבית ולהשיג מתוכה מידע מודיעיני. בשל כך, זהותם של המסתערבים חסויה, כולל זו של מ', שמופיע ומבצע את שיריו עם מסיכת פנים עבה, ובעלת חורים לעיניו.

באוקטובר 2023, לאחר שגויס למילואים, פרסם מ' סרטון בטיקטוק, בו הוא מבצע את "יחפים", שירה של יסמין מועלם שפורסם ב-2021, וזכה להצלחה מחודשת ברוח מלחמת חרבות ברזל. הסרטון זכה למיליוני צפיות, ולחיקויים רבים שפורסמו על ידי חיילי מילואים אחרים. כחודשיים אחר-כך הוציא גרסת כיסוי רשמית לשיר. היא זכתה להצלחה, וצברה כ-900 אלף השמעות בספוטיפיי. בינואר 2024 אף ביצע את השיר יחד עם מועלם, היוצרת המקורית שלו.

ב-24 באפריל 2024 הוציא מ' לאור את מיני-אלבום הראשון שלו, "לחזור הביתה". היצירה כוללת שלושה שירים חדשים: "מי יכול עלינו?", "הביתה" ו"אני חוזר". האחרון מביניהם זכה להצלחה אדירה במצעדי המוזיקה בישראל: ב הגיע השיר בשיאו למקום החמישי, ואילו בהיטליסט השבועי הגיע למקום השביעי, לאחר 18 שבועות צעידה רצופה. ב-13 ביולי התארח בהופעתה של אודיה, שהתקיימה לחיילי צה"ל בלבד ברידינג 3. זו הייתה הופעתו הראשונה לאחר חודשי לחימה רצופים ברצועת עזה. בהופעה עטה מסיכה, ששמרה על זהותו חסויה.

ב-2 בספטמבר 2024 הוכתר מ' כ"פריצת השנה" של כאן גימל. שלושה ימים אחר-כך פרסמה ירדן אבני מאתר "כלכליסט" מאמר המסקר את הצלחתם של זמרים יוצאי יחידות קרביות או כפי שכונו בכתבה, "זמרים קרביים". אבני נתנה מספר דוגמאות להצלחה, כמו יגל אושרי ורביב כנר. את עידן עמדי הכתירה כיוצר הז'אנר, זאת בזכות הצלחת שירו "כאב של לוחמים", ואת מ' תיארה כ"עליית מדרגה" בפופולריות של זמרים קרביים. ב-22 בספטמבר, לרגל המצעד השנתי של גלגלצ ואתר "וואלה!", נמנה מ' בין חמש ההבטחות החדשות במוזיקה הישראלית. באותו היום פרסם את שירו החדש, "בני ברק או ערק".

ב-7 באוקטובר 2024 הופיע מ' בטקס הממלכתי לציון יום הזיכרון לחללי מלחמת חרבות ברזל, וביצע את "שבורי לב" של חנן בן ארי.

ב-2 בפברואר 2025 הוציא מ' את השיר "ירושלים". ב-14 באפריל הוציא את הסינגל "תן לנו שמחה". ב-29 באפריל, הוציא שיר כחלק מפרויקט לזכר חללי מערכות ישראל לזכרו של רס"ר אורי דנינו בשם "אתה שם מטייל". ב-25 באוגוסט הוציא את השיר "תהיה בנאדם".

## דיסקוגרפיה
### מיני-אלבומים
* 2024: "לחזור הביתה"

## קישורים חיצוניים

## הערות שוליים

קטגוריה:זמרים ישראלים
קטגוריה:חיילי צה"ל במלחמת חרבות ברזל
קטגוריה:מלחמת חרבות ברזל בתרבות
קטגוריה:אישים ששמם אסור לפרסום
קטגוריה:ישראלים שנולדו במאה ה-20
אש נגד כוחות הרשע

**אש נגד כוחות הרשע** (באנגלית: **Ash vs Evil Dead**) היא סדרת טלוויזיה אמריקאית שפותחה על ידי סם ריימי, איוון ריימי וטום ספזיאלי. הסדרה שודרה במקור ברשת הטלוויזיה Starz בין ה-31 באוקטובר 2015 עד 29 באפריל 2018, והיא כוללת שלוש עונות ובסך הכל 30 פרקים. הסדרה מתרחשת בעולם של Evil Dead אותו יצר סם ריימי. השחקן ברוס קמפבל שב לגלם בסדרה את הפרוטגוניסט אש ויליאמס בעל המסור החשמלי אשר נלחם בכוחות דמוניים. בסדרה מככבים גם ריי סנטיאגו, דנה דלורנצו ולוסי לולס.

## תקציר העלילה
עלילת הסדרה מתרחשת 30 שנה לאחר עלילת הסרט צבא האופל משנת 1992. בתחילת הסדרה אש משחרר בטעות את השדים הדמוניים לאחר שהוא אומר קטע מתוך ספר המתים בעודו שיכור, ובעקבות כך הוא נאלץ שוב להילחם בהם, הפעם יחד עם עמיתיו לעבודה פבלו סיימון בוליבר (ריי סנטיאגו) וקלי מקסוול (דנה דלורנצו).

## שחקנים ודמויות
* ברוס קמפבל בתפקיד אש ויליאמס
* ריי סנטיאגו בתפקיד פבלו סיימון בוליבר
* דיינה דלורנצו בתפקיד קלי מקסוול
* לוסי לולס בתפקיד רובי קנובי

## הפקה
הסדרה הופקה על ידי רשת הטלוויזיה Starz שפותחה על ידי סם ריימי, יחד עם איוון ריימי וטום ספזיאלי. סם ריימי ביים את הפרק הראשון של הסדרה.

הסדרה צולמה בעיקר בניו זילנד, ועשתה שימוש הן באפקטים מעשיים והן בגרפיקה ממוחשבת ליצירת סצנות האקשן.

## מדיה ביתית
ב-23 באוגוסט 2016 חברת Anchor Bay Entertainment הוציאה לשווקים את העונה הראשונה של הסדרה ב-Blu-ray וב-DVD. החברה הוציאה לשווקים את העונה השנייה של הסדרה בסתיו 2017. ה עונה השלישית והאחרונה יצאה לשווקים ב-Blu-ray וב-DVD באוגוסט 2018. מארז אוסף עם כל שלוש העונות יצא לשווקים ב-16 באוקטובר 2018.

## קישורים חיצוניים

* 

## הערות שוליים

קטגוריה:סדרות פעולה אמריקאיות

קטגוריה:סדרות טלוויזיה אמריקאיות שעלו לשידור בשנת 2015
לחזור הביתה (מיני-אלבום)

"**לחזור הביתה**" הוא המיני-אלבום הראשון של הזמר הישראלי מ'. הוא יצא לאור ב-24 באפריל 2024 לאור חברת התקליטים די-מיוזיק.

## רקע
באוקטובר 2023, לאחר שגויס למילואים, פרסם מ' סרטון בטיקטוק, בו הוא מבצע את "יחפים", שירה של יסמין מועלם שפורסם ב-2021, וזכה להצלחה מחודשת ברוח מלחמת חרבות ברזל. הסרטון זכה למיליוני צפיות ולחיקויים רבים שפורסמו על ידי חיילי מילואים אחרים. כחודשיים אחר-כך הוציא גרסת כיסוי רשמית לשיר. היא זכתה להצלחה, וצברה כ-900 אלף השמעות בספוטיפיי.

ב-24 באפריל 2024 הוציא מ' לאור את המיני-אלבום.

## שירים
"אני חוזר" מציג את מ', שמתמודד עם תחושת בדידות ואי-ודאות, אך מוצא נחמה באמונה ובאהבה שמוענקת לו מרחוק. השיר מבטא מסע פנימי של חזרה אל מקור הביטחון, כשהתפילות והאמונה מובילות לתחושת שלמות והתגברות על הפחד. "הביתה" מבטא געגוע עמוק של אדם המרוחק מאהובתו בשל שירותו הצבאי. הוא מתנחם במחשבה עליה, בזיכרונות משותפים ובידיעה שהיא מחכה לו. השיר משלב בין תחושות של פחד ואי-ודאות לבין האמונה באהבה נצחית, כמו ירח שקוף שמסמל תקווה וסיבה לכל דבר, גם כשנראה שאין מוצא. הרצועה האחרונה, "מי יכול עלינו?", מעודדת לשמור על תקווה ואמונה מול מלחמת חרבות ברזל, תוך התמקדות בכוח פנימי ואחווה לאומית. הוא מדגיש כי יום אחד יהפוך הכאב ממתקפת הפתע על ישראל ב-7 באוקטובר 2023 לשמחה.

## רשימת רצועות

## הערות שוליים

קטגוריה:מיני-אלבומי בכורה מ-2024
קטגוריה:מיני-אלבומים בעברית
אני חוזר

"**אני חוזר**" הוא שיר שהוקלט על ידי הזמר הישראלי מ'. הוא יצא ב-24 באפריל 2024 דרך חברת התקליטים די-מיוזיק כרצועה הראשונה מהמיני-אלבום הראשון של מ', "לחזור הביתה".

## רקע וכתיבה
השיר נכתב והולחן על ידי שיר דוד גדסי ודולי ופן, שגם הפיקו אותו מוזיקלית. השיר מבטא תחושת בדידות וחוסר ודאות של הדובר, אשר חש כי העולם סביבו מתהפך והוא נמצא בסכנה. עם זאת, הוא מוצא נחמה באמונה בתמיכה מאנשיו הקרובים מרחוק. הוא חש קשר עמוק לתפילות, שמחזקות אותו ברגעי הקושי ונותנות לו אומץ להתמודד עם המציאות.

בחלקו השני של השיר, הדובר מדבר על תחושת השלמות הפנימית שהשיג, כשהוא מבטיח לאהובתו שלא תישאר לבד. הוא מתחייב לאמונה באלוהים, שתוביל אותם להצלחה, ומסיים בתחושת ריפוי שנובעת מהאהבה והתמיכה מרחוק, המשאירה אותו מחובר ומוגן.

## הצלחה מסחרית
על-אף שלא יצא כסינגל מסחרי הוא זכה להצלחה אדירה במצעדי המוזיקה בישראל. ב הגיע השיר בשיאו למקום החמישי, ואילו בהיטליסט השבועי הגיע למקום השביעי, לאחר 18 שבועות צעידה רצופה.

## מיקומי שיא

## הערות שוליים

קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
אי-שוויון גיבס

ממוזער|267x267 פיקסלים| ג'וזיה וילארד גיבס
בתורת האינפורמציה, **אי-שוויון גיבס** הוא טענה על האנטרופיה של התפלגות הסתברות בדידה. חסמים נוספים על האנטרופיה של התפלגויות הסתברות נובעים מאי-שוויון גיבס, כולל אי-שוויון פאנו. אי-השוויון הוצג לראשונה על ידי ג'יי ווילארד גיבס במאה ה-19.

## אי-שוויון גיבס
תהיינה  P = \{ p_1, \ldots, p_n \}  ו  Q = \{ q_1, \ldots, q_n \}  התפלגויות הסתברות בדידות. אזי

:  - \sum_{i=1}^n p_i \log p_i \leq - \sum_{i=1}^n p_i \log q_i 

השוויון בין האגפים מתקיים אם ורק אם  p_i = q_i  לכל i = 1, \dots n. במילים אחרות, האנטרופיה של התפלגות P קטנה או שווה לאנטרופיה הצולבת שלו עם כל התפלגות אחרת Q.

ההפרש בין שני הגדלים הוא דיברגנץ קולבק-לייבלר (אנטרופיה היחסית), כך שניתן לכתוב את אי השוויון גם כ

:  D_{\mathrm{KL}}(P\|Q) \equiv \sum_{i=1}^n p_i \log \frac{p_i}{q_i} \geq 0.

## הוכחה
למען פשטות הסימון, נשתמש בהוכחת הטענה בלוגריתם הטבעי, המסומן על ידי .

נסמן ב I את קבוצת כל ערכי i שעבורם *p<sub>i</sub>* אינו אפס. מכיוון ש  \ln x \leq x-1  עבור כל *x > 0*, עם שוויון אם ורק אם *x=1*, מקבלים

: - \sum_{i \in I} p_i \ln \frac{q_i}{p_i} \geq - \sum_{i \in I} p_i \left( \frac{q_i}{p_i} - 1 \right)


אי השוויון האחרון נובעת מכך ש *p<sub>i</sub>* ו- *q<sub>i</sub>* הם ערכים של התפלגות הסתברות, כך שסכום כל הערכים *p<sub>i</sub>* שאינם אפס הוא 1. עם זאת, ייתכן שחלק *מה* *q<sub>i</sub>* שאינם אפס הושמטו מאחר שבחירת האינדקסים I נקבעת על סמך הדרישה ש *p<sub>i</sub>* אינו אפס. לכן, סכום ה- *q<sub>i</sub>* עשוי להיות קטן מ-1.

עד כה, בהינתן קבוצת האינדקסים I, יש לנו:

:  - \sum_{i \in I} p_i \ln \frac{q_i}{p_i} \geq 0  ,

או לחלופין

:  - \sum_{i \in I} p_i \ln q_i \geq - \sum_{i \in I} p_i \ln p_i  .

ניתן להרחיב את שני הסכומים לכל i=1, \ldots, n. כלומר כולל p_i=0, כאשר זוכרים כי הביטוי p \ln p שואף ל-0 בגבול ש p שואף ל-0, ו (-\ln q) שואף ל \infty כאשר q שואף ל-0. לסיכום מתקבל

:  - \sum_{i=1}^n p_i \ln q_i \geq - \sum_{i=1}^n p_i \ln p_i 

השוויון מתקבל כאשר מתקיימים שני התנאים:
* לכל i \in I   \frac{q_i}{p_i} = 1 כך שמתקבל השוויון \ln \frac{q_i}{p_i} = \frac{q_i}{p_i} -1  ,
*  \sum_{i \in I} q_i = 1 כלומר q_i=0 אם i\notin I. במילים אחרות, q_i=0 אם p_i=0.

שני תנאים אלה יתקיימו אם ורק אם p_i = q_i  עֲבוּר i = 1, \ldots, n, כלומר ההתפלגויות Pו Q זהות.

## הוכחה חלופית
ניתן להוכיח את התוצאה באמצעות אי-שוויון ינסן:

מכיוון שהלוגריתם הוא פונקציה קעורה
: \sum_i p_i \log\frac{q_i}{p_i} \le \log\sum_i p_i\frac{q_i}{p_i} = \log\sum_i q_i = 0

כאשר אי-השוויון הראשון נובע מאי-השוויון של ינסן. השוויון האחרון נובע מכך ש Q היא התפלגות הסתברות, ולכן \sum q_i = 1 .

יתר על כן, מכיוון שהלוגריתם הוא פונקציה קמורה, אז, בהתאם לתנאי השוויון של אי-שוויון ינסן, השוויון מתקבל רק כאשר מתקיימים שני התנאים:
* \frac{q_1}{p_1} = \frac{q_2}{p_2} = \cdots = \frac{q_n}{p_n}
* \sum_i q_i = 1 .

נסמן ב\sigma את היחס בתנאי הראשון לעיל. נתקבל

: 1 = \sum_i q_i = \sum_i \sigma p_i = \sigma

כלומר  p_i = q_i  לכל i = 1, \dots n. במילים אחרות, השוויון באי-שוויון ינסן מתקבל אם ורק אם ההתפלגויות Pו Q זהות.
## הערות שוליים

קטגוריה:הוכחות
גיבס
קטגוריה:תורת הקודים
קטגוריה:תורת האינפורמציה
ניסע רחוק

"**ניסע רחוק**" הוא סינגל שהוקלט על ידי הזמרת הישראלית שירי מימון בהשתתפות הזמר ברי סחרוף. את השיר הוציאו ב-4 בספטמבר 2024 לאור חברות התקליטים נענע דיסק ודי-מיוזיק, כסינגל המוביל של אלבומה השישי של מימון, "שקופה".

## רקע וכתיבה
"ניסע רחוק" נכתב והולחן על ידי מימון, אור מילשטוק, עמרי קסטן והופק על ידי ניר מימון. השיר מבטא רצון עמוק לברוח מחיי השגרה הלחוצים והכאוטיים אל מקום רחוק ושקט. הדוברת מפנטזת על בריחה למקומות כמו הודו או בנגקוק, וחולמת לשכוח את כל מה שמוכר כדי לחיות רק את הרגע, בלי דאגות חומריות או יוקרה. השאיפה שלה מוקדשת לחיים פשוטים ושלווים, מלאים בכחול השמיים או הים. השיר מעביר תחושת חוסר שקט פנימי, כשהדוברת רוצה להימלט מהכאוס שסביבה ולהתמסר לשלווה פנימית.

בפזמון, הפנטזיה מתוארת כשקטה אך מלאה בעוצמות פנימיות, כשמחשבותיה משודרות בשקט והן מפליגות לחלומות על בית בכוכב אחר, יחד עם הפסנתר שלה. היא מתארת איך בלילות הראש שלה מלא בקולות, אך למרות הרעש הפנימי, יש תפילות בלבה ותקווה להמשיך לרקוד ולהתמודד עם העולם. הבריחה שהיא מתארת בשיר אינה רק פיזית אלא גם נפשית, כשהמוזיקה (הפסנתר) והפנטזיה מעניקים לה מקום של נחמה ואולי גם תקווה לבריחה עתידית שתאפשר לה חופש מהכבלים של המציאות.

## הצלחה מסחרית

"ניסע רחוק" זכה להצלחה בתחנות הרדיו השונות בישראל. הוא הגיע בשיאו למקום הרביעי במצעד הפזמונים השבועי של חברת מדיה פורסט, המאגדת את נתוני האיירפליי בישראל לכדי דירוג שבועי.

## מיקומי שיא

## הערות שוליים

קטגוריה:שירי שירי מימון
קטגוריה:שירי ברי סחרוף
קטגוריה:דואטים
קטגוריה:שירים בעברית
קטגוריה:שירים שנכתבו על ידי אור מילשטוק
קטגוריה:שירים שנכתבו על ידי עמרי קסטן
קטגוריה:שירים שהולחנו על ידי אור מילשטוק
קטגוריה:שירים שהולחנו על ידי עמרי קסטן
קטגוריה:שירים שהופקו על ידי ניר מימון
קטגוריה:סינגלים בהוצאת נענע דיסק
קטגוריה:סינגלים בהוצאת די-מיוזיק
Pass U By

"**Pass U By**" (בעברית: "**חלף על פניך**") הוא סינגל שהוקלט על ידי הזמר הישראלי תמיר גרינברג. את השיר הוציאה ב-11 באוגוסט 2024 לאור חברת התקליטים די-מיוזיק, כסינגל שלא מתוך אלבום אולפן.

## רקע וכתיבה
"Pass U By" נכתב והולחן על ידי גרינברג, שגם הפיק אותו מוזיקלית לצד יובל אונהאוז, גל עובד ועידן אברהמסון. השיר מבטא תחושות של חוסר ביטחון עצמי ושאלות על ערך אישי מול אחרים. הדובר שואל אם הוא אינו מספיק טוב ואם הוא לא עומד בציפיות החברה, ומעלה ספקות לגבי המראה שלו ויכולותיו. המילים משדרות תחושת בדידות ומאבק פנימי, אך לצד זאת גם חוסן ונכונות להתמודד עם בעיותיו. הוא מכיר בקושי האישי שלו להתמודד עם החיים, אך עדיין מזכיר לעצמו לא לדאוג ולאפשר לעננים השחורים לעבור מעליו, ולחלוף.

הפזמון החוזר בשיר מציג מסר אופטימי יותר, המעודד את המאזינים לא לדאוג, להניח לקשיים לעבור ולתת לחוזק הפנימי להוביל. המסר בשיר מתמקד בעוצמתו פנימית של האדם. בסופו של דבר, השיר קורא לשחרר את הדאגות והפחדים, ולאפשר לעננים השחורים לחלוף מבלי לעכב אותנו.

## הצלחה מסחרית
"Pass U By" זכה להצלחה בתחנות הרדיו השונות בישראל. הוא הגיע בשיאו למקום השלישי במצעד הפזמונים השבועי של חברת מדיה פורסט, המאגדת את נתוני האיירפליי בישראל לכדי דירוג שבועי.

## מיקומי שיא

## הערות שוליים

קטגוריה:שירי תמיר גרינברג
קטגוריה:שירים באנגלית
קטגוריה:שירים שהופקו על ידי תמיר גרינברג
קטגוריה:סינגלים בהוצאת די-מיוזיק
בסיס סנדיה

240px|ממוזער|שמאל|שער אבטחה בבסיס סנדיה
**בסיס סנדיה** (באנגלית: **Sandia Base**) היה המתקן הגרעיני המרכזי של מחלקת ההגנה של ארצות הברית מ-1946 עד 1971. הוא היה ממוקם בקצה הדרום מזרחי של אלבקרקי, ניו מקסיקו. במשך 25 שנים ניהלו בסיס סנדיה וחברת הבת שלו, בסיס מנזנו, את המחקר, הפיתוח, התכנון, הבדיקות והניסויים בנשקים גרעיניים שהחל פרויקט מנהטן במהלך מלחמת העולם השנייה. ייצור, הרכבה ואחסון של נשק גרעיני נעשו גם כן בבסיס סנדיה. לבסיס היה תפקיד מפתח ביכולת ההרתעה הגרעינית של ארצות הברית במהלך המלחמה הקרה. ב-1971 הוא אוחד עם .

## הערות שוליים

קטגוריה:פרויקט מנהטן
סנדיה
קטגוריה:אלבקרקי
הברייה

**הִבָּארִיֶיה** (בערבית: **هبّارية**; בתעתיק מדויק: **הבּאריה**; לעיתים נהגה: **הבאריָה**) הוא כפר סוני לבנוני בנפת חאצביא מחוז א-נבטיה.

## מיקום וגאוגרפיה
הכפר שוכן במורדות הדרום-מערביים של החרמון, בגובה 750 מטרים מעל פני הים, מדרום לאפיק החצבאני, כ-5 קילומטרים צפונית מזרחית לראשיא אל-פוח'אר, כ-10 קילומטרים צפונית מערבית לגבול ישראל (הר החרמון).

## היסטוריה
### מקדש רומי
ממוזער|חורבות המקדש בהבאריה, 1857
בחלקו המזרחי של הכפר, ישנם שרידי מקדש רומי, מעל החצבאני והוא הדרומי מבין  (קבוצת מקדשים שהוגדרה על ידי ג'והן ג'ורג' טיילור בסביבת מערב החרמון). המקדש הוא מסוג  (שקירותיו הצדדיים נמשכים ליצירת מרפסת בחזית או מאחור (או שניהם) ומסתיימים בעמודים מבניים). השער המזרחי של המקדש פונה אל החרמון, מכוון "כאילו לתפוס את הקרניים הראשונות של שמש הבוקר, הזורחת מעל החרמון"*.* למקדש יש מרתף גדול הנגיש רק מבחוץ של הבניין וככל הנראה שימש לקבורה. המקדש נסקר בקיץ 1852 על ידי אדוארד רובינסון שציין את האבנים הגדולות, כולל אחת ברוחב 0.84 מטר ואורכה 4.6 מטרים. על פי רובינסון מידות המקדש היו: אורך 18 מטרים רוחב 9.4 מטרים וגובהו היה כ־10 מטרים. כותרות העמודים היו בסגנון יוני. בכניסה למבנה ישנם שני מפלסים של גומחות ומתחת למפלס העליון חקוקות כתובות.

בשנת 1868 ביקר במקום ויקטור גרן וחזר על חלק מהתיאורים של קודמיו.

## דמוגרפיה
בשנת 2014 היו רשומים בכפר 2,635 בוגרים, בעלי זכות בחירה לפרלמנט הלבנוני. 99.13% מהם היו סונים.
## ראו גם

## הערות שוליים

קטגוריה:לבנון: אתרים ארכאולוגיים
קטגוריה:לבנון: יישובים
תן כתף

"**תן כתף**" הוא שיר לפורים שכתב אביגדור המאירי והלחין מרדכי זעירא בשנת 1932.

נעמי שמר כתבה והלחינה שיר בשם זהה עבור שירותרום 1981.

## תולדות השיר
על פי עדותו של זעירא, השיר נכתב בהכנות לעדלאידע של תל אביב בשנת 1932. "זעירא ומאירי ישבו בבית הקפה "שלג הלבנון" בתל אביב ויצרו את השיר בבת אחת בצוותא".

## ביצועים

לשיר נעשו ביצועים רבים, ביניהם של שושנה דמארי, מרים אביגל, שרה יערי, יוסף גולנד, נגה אשד, דודו זכאי ודורית ראובני, גיתית שובל ורון דרויאן, עוזי חיטמן וחני נחמיאס, וישראל גוריון.

בפברואר 1992 הקליטה להקת "נקמת הטרקטור" ביצוע משלה של השיר עבור התוכנית לפורים "שוב יוצא הזמר" של גלי צה"ל.

## לקריאה נוספת
* עופר טוריאל ושלמה גולדשטיין, **חגיגה בצלילים**, הוצאת ארט, 1991

## קישורים חיצוניים
* **[https://www.nli.org.il/he/items/NNL_MUSIC_AL990002416120205171/NLI תן כתף]**, באתר הספרייה הלאומית
* מילות השיר '''תן כתף''' והאזנה לו, באתר זמרשת
* אקורדים לשיר '''תן כתף''', באתר נגינה
* 
* 
* 
* 

## הערות שוליים

קטגוריה:שירי 1932
קטגוריה:שירי שושנה דמארי
קטגוריה:שירי מרים אביגל
קטגוריה:שירי שרה יערי
קטגוריה:שירים בעברית
קטגוריה:שירים שהולחנו על ידי מרדכי זעירא
קטגוריה:שירי פורים
הפריגטות מסדרה 26

**סדרת הפריגטות סוג 26** (באנגלית: **Type 26 Frigate**, מכונה גם **סדרת ערים**) היא סדרה של 17 פריגטות מתוכננות לשירות הצי המלכותי הבריטי, הצי המלכותי האוסטרלי והצי המלכותי הקנדי.

סדרת הפריגטות פותחה כחלק מהפרויקט הרב-לאומי **אוניית קרב גלובאלית** (*Global Combat Ship*); בצי המלכותי הבריטי הסדרה מחליפה בהדרגה את הפריגטות מסדרה 23, בצי המלכותי האוסטרלי הסדרה מכונה **סדרת האנטר** ומחליפה את סדרת הפריגטות אנזאק, ובצי המלכותי הקנדי הסדרה מכונה **סדרת ריבר** ומחליפה את סדרת הפריגטות הליפקס. עלות כל פריגטה כ-1.3 מיליארד לירות שטרלינג, נכון ל-2024 חמש פריגטות נמצאות בשלבי בנייה והכנסה לשירות, כאשר הראשונה אה"מ גלאזגו (F88) הושקה ונמצאת בתקופת מבחן לפני כניסה לשירות.

הפריגטות מיועדות ללוחמה נגד צוללות (ASW) ולכן הן בעלות עיצוב אקוסטי ומערכת הנעה שקטה, בנוסף למערכות גילוי תת-מימות ומשגרי טילים נגד ספינות. לפריגטות גם יכולות הגנה כנגד מטרות אווירות הכוללות מערך גילוי (מכ"ם ארטיזן 3D), מערכת שיגור של 48 טילי ים-אוויר ומערכת הגנה אקטיבית פלנקס, בנוסף הן כוללות תותח ימי 127 מ"מ וזוג תותחים אוטומטיים 30 מ"מ, מה שהופך אותן לאוניות רב-משימתיות עם יכולות הגנה והתקפה משמעותיות.

## מפרט
### הנעה
* 4 מנועי דיזל MTU
* 2 מנועי חשמל GEC
* מנוע טורבינת גז רולס-רויס MT30 36,000 קילוואט (50,000 כ"ס)

### חימוש
* מערכת שיגור אנכי סימן 41 עם 12 משגרי טילי שיוט טומהוק או טילים נגד ספינות
* תותח ימי 5 אינץ' (127 מילימטר) BAE סימן 45
* 2 תותחי 30 מ"מ אוטמטיים DB30M סימן 2
* מספר מקלעים, כולל M134 מיניגאן

### הגנה אווירית
* מכ"ם טווח בינוני דגם 997 ארטיזן 3D
* מערכת שיגור אנכי עם 48 טילי ים-אוויר סי ספטור (CAMM) בטווח של כ-25 ק"מ
* מערכת הגנה אקטיבית פלנקס

### לוחמה ימית ונגד צוללות
* מערכת סונאר תת-ימית דגם 2150.
* מערכת סונאר נגררת דגם 2087.

### כלי טיס
בירכתי הספינות ישנו מנחת למסוק ימי עם תא פנימי לאחסון כלי הטיס, הן מסוגלות לשאת שני מסוקים מסוג AW101 "מרלין" (מסוק רב-תכליתי\לוחמה נגד צוללות), או מסוג AW159 "ויילדקט" (סיור\לוחמה ימית\חילוץ והצלה), או לחלופין מסוק תובלה כבד מסוג בואינג CH-47 צ'ינוק. מסוקים אלו מגבירים משמעותית את הגמישות לביצוע מגוון משימות, בנוסף הם מגבירים את יכולות התקיפה והסיור הימי של הפריגטות באופן ניכר.

## אוניות הסדרה
[280px|ממוזער|[רינדור גרפיקת תלת-ממד|רינדור של הפריגטה]]
280px|ממוזער|רינדור הכולל הדגמה של נחיתת מסוק על הפריגטה
} **הצי המלכותי האוסטרלי**
|-
|**אאה"מ האנטר** || || || 2034 (צפי) || בבנייה
|-
|**אאה"מ פלינדרז** || || || || הוזמנה
|-
|**אאה"מ טסמן** || || || || הוזמנה
|-
| *לא נקבע* || || || || מתוכננת
|-
| *לא נקבע* || || || || מתוכננת
|-
| *לא נקבע* || || || || מתוכננת
|-
|- bgcolor = "#BCD4E6" align=center
| colspan="5" |  **הצי המלכותי הקנדי**
|-
|**אקה"מ פרייז'ר** || || || לאחר 2030 (צפי) || הוזמנה
|-
|**אקה"מ סנט לורנס** || || || || הוזמנה
|-
|**אקה"מ מקנזי** || || || || הוזמנה
|-
|}

## קישורים חיצוניים

* אודות הסדרה באתר הצי המלכותי הבריטי.
* אודות הסדרה באתר BAE סיסטמס.
* 

## הערות שוליים

קטגוריה:פריגטות
קטגוריה:אוניות מלחמה בריטיות
קטגוריה:סדרות של אוניות
קטגוריה:קנדה: צבא וביטחון
קטגוריה:אוסטרליה: צבא וביטחון
רוברט ג'נריק

**רוברט ג'נריק** (באנגלית: **Robert Jenrick**; נולד ב-9 בינואר 1982) הוא פוליטיקאי בריטי שהיה חבר המפלגה השמרנית. מכהן כנציג מחוז ניוארק בבית הנבחרים וכשר בממשלת הצללים של קמי בדנוק.

## ביוגרפיה
ג'נריק נולד בוולברהמפטון וב-2003 סיים לימודי תואר ראשון בהיסטוריה באוניברסיטת קיימברידג'. למד משפטים, הוסמך כעורך דין ועבד בלונדון ובמוסקבה בחברות עורכי הדין הבינלאומיות סקאדן  וסאליבן וקרומוול . לאחר מכן עבד כמנהל בחברת המכירות הפומביות כריסטי'ס.

## קריירה פוליטית
בבחירות לפרלמנט הבריטי ב-2010 התמודד מטעם המפלגה השמרנית והפסיד למועמד מפלגת הלייבור בהתמודדות על נציגות מחוז ניוקאסל אנדר ליים. בבחירות ביניים לנציגות מחוז ניוארק ב-2014 נבחר לבית הנבחרים, וב-2015 שמר על מושבו לאחר ניצחון בבחירות הכלליות. הוא שימש עוזרם של השרים מייקל גוב, ליז טראס ואמבר רוד בטרם התמנה לשר זוטר במשרד האוצר תחת פיליפ האמונד.

ביולי 2019 מונה על ידי ראש הממשלה בוריס ג'ונסון לשר השיכון, קהילות וממשל מקומי. במסגרת תפקידו הצהיר כי בכוונתו להיאבק באנטישמיות ולדאוג לכך שהקהילה היהודית תרגיש מוגנת. ב-2020, לאחר שהביע את תמיכתו בהקמת אנדרטה לשואה בלונדון, הוא ומשפחתו קיבלו איומים על חייהם והושמו תחת אבטחה.

ג'נריק עזב את תפקידו במסגרת סבב המינויים שערך ג'ונסון בספטמבר 2021, אך חזר לממשלה בספטמבר 2022 כשר זוטר במשרד הבריאות בממשלתה של ליז טראס. מאוקטובר 2022 ועד דצמבר 2023 כיהן כשר לענייני הגירה בממשלתו של רישי סונאק, אז התפטר מתפקידו במחאה על מדיניות ההגירה של הממשלה.

לאחר הפסד השמרנים בבחירות הכלליות ב-2024 הודיע על התמודדותו על מנהיגות המפלגה. הוא העפיל לשלב הבחירות הפתוחות לציבור חברי המפלגה בו הפסיד לקמי בדנוק. לאחר ההפסד מונה על ידי בדנוק לשר המשפטים בממשלת הצללים שלה. ב-2025, עם הירידה בתמיכה במפלגה השמרנית בסקרים מול מפלגת הרפורמה, עלה שמו מחדש כמועמד להדיח את בדנוק מראשות המפלגה.

לאחר שקרא לפרישה של בריטניה מהאמנה האירופית לזכויות אדם (ECHR) כדי להתמודד עם משבר ההגירה הבלתי חוקית אליה, באוגוסט 2025 פורסמה תמונתו של ג'נריק בעצרת של מתנגדי הגירה, שבה השתתף גם בכיר לשעבר במפלגת הימין הקיצוני המפלגה הלאומית הבריטית.

ב-15 בינואר 2026 פיטרה אותו בדנוק מממשלת הצללים שלה, בטענה כי תכנן לערוק מהמפלגה. שעות מעטות לאחר מכן הופיע ג'נריק לצד יו"ר המפלגה נייג'ל פרג' והודיע על הצטרפותו למפלגת Reform UK.

## חיים אישיים
ג'נריק נשוי למיכל ברקנר, עורכת דין ישראלית-אמריקאית ובת לניצולי שואה, והשניים הורים לשלוש בנות אותן הן מגדלים בחינוך יהודי. בדיון לרגל יום השואה הבינלאומי ב-2022 נשא ג'נריק בפרלמנט את תפילת "עושה שלום במרומיו".

שמה האמצעי של ביתו סופיה הוא תאצ'ר, על שמה של מרגרט תאצ'ר שהלכה לעולמה בשנה בה נולדה.

## קישורים חיצוניים

* 

* אודות באתר האינטרנט של רוברט ג'נריק
* רוברט ג'נריק באתר הפרלמנט הבריטי

## הערות שוליים

קטגוריה:חברי המפלגה השמרנית (הממלכה המאוחדת)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בוגרי אוניברסיטת קיימברידג'
תיירות בלבנון

[ממוזער|העיר [זחלה, למרגלות הרי הלבנון המושלגים.]]
תעשיית **התיירות בלבנון** היא מרכיב חשוב ומרכזי בכלכלה של מדינת לבנון מבחינה היסטורית, ומהווה מקור הכנסה עיקרי למדינה.

## מאפייני תיירות
בלבנון ישנם ריבוי של אלמנטים בעלי פוטנציאל תיירותי גבוה. במדינה ישנם אתרים מתקופת האבן, ערי מדינות פיניקיות, מקדשים רומיים, טירות צלבניות, מסגדים ממלוכיים, חמאמים עות'מאניים, ועוד.

ציוני הדרך ההיסטוריים והאתרים הארכאולוגיים הרבים של המדינה משקפים אלפי שנות היסטוריה עולמית. ללבנון יש היסטוריה ארוכת שנים של תיירות תרבותית המביאה להתעניינות מבחוץ בתרבות הלבנונית. התעניינות זו התעוררה במיוחד בעקבות ביקוריהם של מזרחנים, חוקרים ומשוררים אירופיים רבים, במיוחד אלפונס דה למרטין, ארנסט רנן וויקטור גרן. לפני מלחמת האזרחים בלבנון, לבנון נחשבה ל"שווייץ של המזרח התיכון", וביירות בירת לבנון כונתה "פריז של המזרח התיכון".

כיום מתבצעת השקעה פרטית משמעותית במודרניזציה והרחבת מגזר התיירות, כגון בבתי מלון המשרתים מטיילים בינלאומיים. קזינו דו ליבן, אשר היווה היסטורית יעד תיירותי מרכזי, נפתח מחדש בשנת 1996. אתר הסקי הגדול במדינה הורחב ועבר מודרניזציה. תעשיית התיירות בלבנון נשענת גם על המספר הרב של לבנונים המתגוררים בחו"ל, שחוזרים בקביעות ללבנון בעונת הקיץ.

## מוקדי עניין תיירותיים
### בעלבכ
[ממוזער|מקדש [בכחוס (אל)|בכחוס בבעלבכ.]]
בתקופת הפיניקים, בעלבכ היה כפר קטן. שרידים קטנים מהמבנים הפיניקים של העיר, שנקראה מאוחר יותר הליופוליס תחת השלטון ההלניסטי ונבנתה מחדש בהרחבה על ידי הרומאים. לאחר הגעתם של הרומאים לפיניקיה בשנת 64 לפנה"ס, העיר הפכה למקדש מפורסם (של האלים יופיטר, ונוס ומרקוריוס) והיא הוצבה במהלך תקופה של מאתיים שנה על ידי סדרה של מקדשים ענקיים. כיום ניתן להיכנס לאתר דרך הפרופילה הרומית הגדולה וללכת דרך שתי חצרות העמודים הגדולות כדי להגיע למקדשים הגדולים של המתחם:
* **מקדש יופיטר** - היה המקדש הרומי הגדול ביותר שנבנה אי פעם. כיום, רק שישה מתוך 54 העמודים הקורינתיים המקוריים נותרו עומדים. גובה כל עמוד הוא 22 מטר וקוטרו 2 מטר.
* **מקדש בכחוס** - הוא המקדש הרומי השמור ביותר במזרח התיכון. למרות שהוא קטן יותר ממקדש יופיטר, מקדש בכחוס עדיין גדול יותר מהפרתנון באתונה. חנוכתו ומטרתו של מקדש זה, ויחסו לשאר מכלול המקדש, נותרו בגדר תעלומה.
* **מקדש ונוס** - הוא מבנה קטן יותר, בעל כיפה, המופרד מדרום מזרח למתחם. במהלך התקופה הביזנטית, המקדש הוסב לכנסייה לכבוד ברברה הקדושה.
* **מקדש מרקוריוס** - רק חלק מגרם המדרגות ממקדש מרקוריוס עדיין ניתן לראות על גבעת שייח' עבדאללה, במרחק קצר מאתר המקדש הראשי.

בעלבכ הוכר כאתר מורשת עולמית בשנת 1984.

## קישורים חיצוניים

## הערות שוליים

לבנון
קטגוריה:לבנון: אתרים ארכאולוגיים
טומב ריידר: האגדה על לארה קרופט

**טומב ריידר: האגדה על לארה קרופט** (באנגלית: **Tomb Raider: The Legend of Lara Croft**) היא סדרת הנפשה מסוגת פעולה-הרפתקאות אמריקאית, המבוססת על סדרת משחקי הווידאו "טומב ריידר" מאת "Crystal Dynamics", בכיכובה של היילי אטוול כלארה קרופט. עלילת הסדרה מתרחשת באותה ההמשכיות של טרילוגיית האתחול של משחקי הווידאו שהחלה ב-2013, עם המשחק "טומב ריידר" ומתרחשת לאחר אירועי המשחק "Shadow of the Tomb Raider" משנת 2018. הסדרה מופקת על ידי "Legendary Television" ו-"DJ2 Entertainment" ומונפשת על ידי "Powerhouse Animation Studios".

הסדרה עלתה לשירות הזרמת המדיה "נטפליקס" ב-10 באוקטובר 2024.

## רקע עלילתי
עלילת הסדרה מתרחשת לאחר טרילוגיית האתחול המחודש של "טומב ריידר" מהשנים 2013–18, שהסתיימה עם "Shadow of the Tomb Raider", ומשלימה את הפערים בציר הזמן של סדרת המשחקים, תוך כדי גישור בין טרילוגיית האתחול המחודש לסדרת המשחקים המקורית.

## צוות המדבבים
* היילי אטוול – **[[לארה קרופט]]**
* אלן מלדונדו – **זיפ**
* ארל ביילון – **ג'ונה מאיווה**

## הפקה
### פיתוח
בינואר 2021 דווח לראשונה כי שירות הזרמת המדיה "נטפליקס" הכריזה על הפקת סדרת אנימה שתתבסס על סדרת משחקי הווידאו "טומב ריידר". עוד נמסר כי במסגרת ההכרזה הוזמנו לסדרה שתי עונות, שיופקו בשיתוף פעולה בין האולפנים "Crystal Dynamics", "Legendary Television", "DJ2 Entertainment" ו-"Tractorpants". בנוסף, נמסר כי על הנפשת הסדרה תופקד אולפני "Powerhouse Animation Studios", שעבדה בעבר על הנפשת הסדרות "קסטלווניה" ו"קסטלווניה: נוקטורנו" עבור "נטפליקס". על יצירת ופיתוח הסדרה הופקדה המפיקה טאשה הו, שתפיק לצד דמיטרי מ. ג'ונסון, סטיבן בוג', הווארד בליס וג'ייקוב רובינסון. במאי 2021, נמסר רשמית על סגירת חדר התסריטאים.

### ליהוק
בספטמבר 2021, הוכרז כי את דמותה של לארה קרופט תדבב היילי אטוול. בנוסף, נמסר כי ארל ביילון, שדיבב את דמותו של ג'ונה מאיווה בטרילוגיית האתחול המחודש של משחקי הווידאו, ישוב לדבב את דמותו. באוקטובר 2021, נמסר על ליהוקו של אלן מלדונדו לדיבוב דמותו של זיפ, מומחה טכנולוגיות וחברה הקרוב של לארה, דמות שהוצגה לראשונה במשחק "Tomb Raider: Chronicles" משנת 2000, ולא הופיעה בזיכיון מאז המשחק "Tomb Raider: Underworld" משנת 2008. הסדרה תהיה להופעתו הראשונה בהמשכיות של האתחול המחודש.

## הפצה
הסדרה עלתה לשירות הזרמת המדיה "נטפליקס" ב-10 באוקטובר 2024.

## קישורים חיצוניים
* 

## הערות שוליים

קטגוריה:סדרות טלוויזיה המבוססות על משחקי וידאו
קטגוריה:סדרות פעולה אמריקאיות
קטגוריה:נטפליקס: תוכניות וסדרות
קטגוריה:טומב ריידר
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2024
מרכז עלמא

**מרכז עלמא – מרכז מחקרי חינוכי לאתגרי הביטחון של ישראל בצפון** הוא מכון מחקר העוסק בגאופוליטיקה ובאתגרי הביטחון של מדינת ישראל בדגש על גבול ישראל–לבנון והוא בוחן את השפעתם על העורף הישראלי. המרכז ממוקם במגדל תפן שבגליל העליון והוא עמותה א־פוליטית. המרכז פעיל במיוחד בשפה האנגלית.

צוות המכון כולו הוא מתושבי הגליל והגולן, ומייסדת המכון היא שרית זהבי, שהיא סגן אלוף במילואים ותושבת הצפון.

המכון הוקם ב־2017.

## פעילויות המכון
* המכון פועל בתחום מחקר חזית הצפון של ישראל מול לבנון וסוריה, ומפרסם דו"חות שנכתבים בידי חוקרים אקדמאים ומומחים מתחום הביטחון. הדוחות עוסקים בסקירות שטח של גבול הצפון, כמו כן המכון מקיים סיורים המשלבים גאופוליטיקה ותרבות בגליל ובגולן. המכון מפיץ דוחו"ת וסקירות שמיועדים למעצבי דעת קהל, עיתונאים וגופי תקשורת, חברי קונגרס, וכן פונה לסטודנטים באוניברסיטאות בהם פעילה תנועת BDS. המכון עוסק באקלים התרבותי המשתנה ובמגמות הנוכחיות בחברות המוסלמיות של המדינות השכנות, והשפעתם על אתגרי הביטחון של ישראל בגבול הצפון. דוחות המכון מפורסמים לעיתים רבות בתקשורת הישראלית.
* בנוסף, פעיל המכון בתחום החינוך והוא מקיים סדנא ב'חדר המצב של עלמא' של סימולציה המדמה את הליך קבלת ההחלטות בקבינט הישראלי בזמן משבר ביטחוני. סדנאות נוספות מדמות את פעילותם של קצין מודיעין ישראלי, ושל עיתונאי ישראלי.

## קישורים חיצוניים
* 
*
* 

## הערות שוליים

קטגוריה:מכוני מחקר בישראל
קטגוריה:מגדל תפן
קטגוריה:ישראל: עמותות
בכא (לבנון)

**בָּכָּּא** (בערבית: **بكّا**; נהגה גם: **בֶּכָּּא**) הוא כפר לבנוני-סוני הממוקם בנפת ראשיא שבמחוז אל-בקאע.

## מיקום וגאוגרפיה
הכפר שוכן בגובה ממוצע של 1,500 מטרים מעל פני הים, כ-3 קילומטרים דרומית מערבית לינטא, כ-9 קילומטרים צפונית מערבית ל, כ-17 קילומטרים צפונית לראשיא וכ-6 קילומטרים (בקוו אווירי מגבול סוריה.

## אטימולוגיה
אדוארד רובינסון כתב בספרו "Egyptian Sepulchers and Syrian Shrines" שהמילה בכא עשויה לנבוע מהמשמעות הערבית המאוחרת של ציבור, קהל והיו שקישרו את זה למילה העברית בקעה.

## היסטוריה
### מקדש רומי
בתוך הכפר יש חורבות של מקדש רומי שהארכאולוג הבריטי ג'ורג' פרנסיס טיילור סיווג אותו כאחד ממקדשי הר החרמון, מסוג פרוסטילוס. הקירות הצפוניים והדרומיים נותרו עומדים ורצפת הפודיום שרדה. האתר ניזוק קשות מבנייה מקומית של בתים מעל האתר. המקדש כלל קריפטה תת-קרקעית שהגישה אליה היא דרך אחד הבתים שנבנו מעליו. 

### המרד הדרוזי
לצד הכפר עובר וואדי שהיה זירת הקרב בו הופסק המרד הסורי הגדול ב-1838 על ידי איברהים פאשא ממצרים.

## דמוגרפיה
בשנת 2014 היו רשומים בכפר 949 בוגרים, בעלי זכות בחירה לפרלמנט הלבנוני. מעל 99% מהם היו סונים והיתר נוצרים ושיעים.

## הערות שוליים

קטגוריה:לבנון: אתרים ארכאולוגיים
קטגוריה:לבנון: יישובים
קטגוריה:לבנון: ארכאולוגיה
איברהים פקניון קונה

**איברהים פקניון קונה** (בצרפתית: **Ibrahim Pekegnon Kone**; נולד ב-21 בינואר 2002) הוא כדורגלן איבוארי המשחק בעמדת הקשר האחורי באאודה.

## קריירה
בספטמבר  קונה חתם במכבי פתח תקווה והושאל מיידית להפועל אשדוד מהליגה הלאומית. ב-2 בספטמבר 2021 ערך את הופעת הבכורה שלו בקבוצה בתיקו 1-1 נגד הפועל עכו.

בקיץ  חתם באקריטאס חלורקאס מליגת העל הקפריסאית. ב-12 באפריל 2023 הבקיע את שער הבכורה שלו בקריירה בניצחון 2–3 נגד אנורתוסיס פמגוסטה.

בקיץ  חתם באאודה מליגת העל הלטבית. ב-10 ביולי 2024 ערך את הופעת הבכורה שלו בזירה האירופית בניצחון 0–2 נגד B36 טורסהאבן.

## קישורים חיצוניים

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:קשרי כדורגל מחוף השנהב
קטגוריה:כדורגלני מכבי פתח תקווה
קטגוריה:כדורגלני הפועל אשדוד
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:ספורטאים זרים בקפריסין
קטגוריה:ספורטאים זרים בלטביה
קטגוריה:איבוארים שנולדו ב-2002
הקרב בשדה הקלברנט

בלגנדריום של טולקין, **הקרב בשדה הקֶלֶבְּרַנְט** () היה קרב שנערך בין אנשי גוֹנְדוֹר והאֵאוֹתֵאוֹד, לבין הבַּלְכוֹת וקבוצת אוֹרְקִים.

## רקע

הבַּלְכוֹת היו עם מבני המזרח. הם יצאו לפשיטות לעיתים קרובות דרך יַעַראֹפֶל, עד שעמק האַנְדוּין מתחת לשדות הסיפנים נתרוקן מתושבים כמעט לחלוטין. קִירִיוֹן, שליט גוֹנְדוֹר, התקשה להחזיק בקו האַנְדוּין. הוא הבחין בחורף 2509 שיש הכנות למלחמה לכל אורך גבולותיו הדרומיים של יַעַראֹפֶל. בשעת הדחק הזאת הוא נזכר באֵאוֹתֵאוֹד, שעזרו לגוֹנְדוֹר בעבר. הוא שלח שישה פרשים ושלח אותם בזוגות בהפרשים של יום. רק פרש אחד, ששמו בּוֹרוֹנְדִיר, הצליח להגיע אל האֵאוֹתֵאוֹד. על השאר לא ידוע דבר, מלבד בן זוגו של בּוֹרוֹנְדִיר, שנהרג בחצים. בּוֹרוֹנְדִיר הגיע לבסוף אל האֵאוֹתֵאוֹד כעבור חמישה ימים, שבשניים מהם לא אכל כלל. מנהיג האֵאוֹתֵאוֹד באותם ימים, אֵאוֹרְל, חשב מעט ואמר:  והחזיק את ידו את בּוֹרוֹנְדִיר כאות להבטחתו. אֵאוֹרְל יצא בכל עוצמתו: כ-7,000 פרשים וכמה מאות קשתים רכובים. הוא בעצמו יצא בראש הצבא, כשבּוֹרוֹנְדִיר מימינו ומראה לו את הדרך. בשלב זה קָלֵנַרְד'וֹן הוצפה בבני המזרח ובאוֹרְקִים.

## הצדדים הלוחמים

### גוֹנְדוֹר

גוֹנְדוֹר נודעה בתחילתה כממלכה בעלת כוח גדול, ואף בשיאה שלטה ממזרחה בחלק רב מארץ ר'וּן, ומדרום בשטחים גדולים לא פחות מארץ הָרָד, והמלכים שמעבר לגבול נתנו לגוֹנְדוֹר מס עובד רב. אולם, בעקבות אסונות רבים שנפלו עליה בזה אחר זה, צבאה נחלש ויכולתה לפעול צבאית מחוץ לגבולותיה נעלמה כמעט לחלוטין.

### האֵאוֹתֵאוֹד
[ממוזער|פרש [רוהירים|רוֹהִירִי טיפוסי]]
האֵאוֹתֵאוֹד ספגו הרבה אבדות במלחמות עם רוכבי הקרונות. עם זאת, לאחר שאלו נגמרו, הם שגשגו מאוד, עד שארצם כבר לא הספיקה להם. דבר זה מובן מכך שאֵאוֹרְל יצא בכל עוצמתו, שהייתה כ-7,000 פרשים וכמה מאות קשתים רכובים.

### הבַּלְכוֹת

לבַּלְכוֹת היו חימוש דל ולא היו להם פרשים רבים, בגלל שהשתמשו בסוסיהם בעיקר לסחיבת משאות, אבל הם פיצו על המחסור בנשק במספרם הרב. מנהיגיהם נלחמו בקרונות (כמו רוכבי הקרונות, שהיו כנראה קרוביהם).

## מהלך הקרב

### תחילת הקרב
קִירִיוֹן חזה את ההתקפה ויצא בראש כל הכוח שעלה בידו לאסוף, אך איחר את המועד: לאחר שהבַּלְכוֹת בנו בסתר צי גדול של סירות ורפסודות על גדות האַנְדוּין המזרחיות, חצו בסערה את הנהר והפיצו את המגינים לכל עבר. צבאו של קִירִיוֹן נותק ונהדף צפונה אל מעבר לצלוּל-זרם, שם תקף אותו צבא אוֹרְקִים מהרי האובך.

### המפנה
האֵאוֹתֵאוֹד באו על האויב מעורפו. באותו רגע שבו כמעט הובס צבאו של קִירִיוֹן, נשמעו קרנות המלחמה של האֵאוֹתֵאוֹד, והפרשים תקפו את האויב מעורפו. מצבו של הקרב התהפך והאויב נהדף בטבח גדול אל מעבר לצלוּל-זרם.

## טקטיקה
הקרב בשדה הקֶלֶבְּרַנְט היה קרב בלתי הוגן בעליל. צבא הבַּלְכוֹת ככל הנראה היה גדול הרבה יותר משני הצבאות שהיו נגדו גם יחד, מה שגדל כשהתווסף אליו צבא האוֹרְקִים. ככל הנראה, הדבר היחיד שהכריע את הקרב היה התקפת האֵאוֹתֵאוֹד מעורפו של האויב, כך שלא היה יכול להגיב ביעילות ונפוץ במהרה.

## תוצאות הקרב
בימים הבאים אֵאוֹרְל טיהר את כל קָלֵנַרְד'וֹן מהפולשים אליה. כאות תודה לעזרתם במלחמה, קִירִיוֹן, שליט גוֹנְדוֹר, נתן לרוֹהִירִים את מחוז קָלֵנַרְד'וֹן שיתיישבו בו, והוקמה ממלכת רוֹהָן. מאז שתי הממלכות היו מחויבות לעזור זו לזו בשעת צרתן.

## קישורים חיצוניים
* 
* 

## ביאורים

## הערות שוליים

קטגוריה:רוהן
קטגוריה:קרבות הארץ התיכונה
מוות אכזרי (זיכיון)

**מוות אכזרי** (באנגלית: **Evil Dead**) הוא זיכיון אימה אמריקאי שנוצר על ידי הקולנוען סם ריימי. הזיכיון החל עם הסרט "מוות אכזרי" שיצא לאקרנים ב-1981. לאורך השנים פותחו במסגרת הזיכיון ארבעה סרטים עלילתיים נוספים, סדרת טלוויזיה, משחקי וידאו, חוברות קומיקס ומחזמר. הזיכיון ידוע בשילוב הייחודי של אימה, והומור אפל.

העלילה של רוב המדיות בזיכיון מתמקדת לרוב בהרפתקאותיו של אש ויליאמס (מגולם על ידי ברוס קמפבל), גיבור בעל כורחו שנלחם בישויות דמוניות עתיקות אשר משוחררות בטעות מ"ספר המתים" באמצעות מסור חשמלי ורובה ציד.

## הסרטים בזיכיון

## סדרת טלוויזיה
עלילת סדרת הטלוויזיה אש נגד כוחות הרשע מתרחשת 30 שנים לאחר אירועי הסרט "צבא האופל". בתחילת הסדרה אש, אשר עובד כאדם מבוגר בחנות קמעונאית, משחרר בטעות את השדים הדמוניים לאחר שהוא אומר קטע מתוך ספר המתים בעודו שיכור, ובעקבות כך הוא נאלץ שוב להילחם בהם, הפעם יחד עם עמיתיו לעבודה פבלו סיימון בוליבר (ריי סנטיאגו) וקלי מקסוול (דנה דלורנצו). הסדרה שודרה במשך שלוש עונות ברשת הטלוויזיה Starz בין השנים 2015 עד 2018.

## סדרות קומיקס
לאורך השנים פותחו גם מספר סדרות קומיקס של מוות אכזרי, אשר במקרים רבים מהווים קרוסאובר עם זיכיונות אחרים.

## משחקי וידאו
לאורך השנים פותחו משחקי וידאו רבים עבור פלטפורמות משחק מרובות אשר מבוססים על הזיכיון ואשר בהם השחקנים משחקים בדמותו של אש ויליאמס וצריכים להילחם בשדים:
* 1984 - **"The Evil Dead"** יצא לפלטפורמות Commodore 64 ו-ZX Spectrum
* 2000 - **"Evil Dead: Hail to the King"** יצא לפלטפורמות PlayStation, Dreamcast ו-PC
* 2003 - **"Evil Dead: A Fistful of Boomstick"** יצא לפלטפורמות PlayStation 2 ו-Xbox
* 2003 - **"Evil Dead Pinball"** יצא לטלפונים הניידים
* 2005 - **"Evil Dead: Regeneration"** יצא לפלטפורמות PlayStation 2, Xbox ו-PC
* 2011 - **"Army of Darkness: Defense"** יצא לטלפונים ניידים של iOS ו-Android
* 2011 - **"Evil Dead: The Game"** יצא לטלפונים ניידים של iOS
* 2016 - **"Evil Dead: Endless Nightmare"** יצא לטלפונים ההניידים של iOS ו-Android
* 2018 - **"Evil Dead: Virtual Nightmare"** יצא לפלטפורמות Oculus Go ו-Samsung Gear VR
* 2019 - **"Evil Dead: Extended Nightmare"** יצא לטלפונים ניידים של Android
* 2022 - **"Evil Dead: The Game"** יצא לפלטפורמות PlayStation 4, PlayStation 5, Xbox One, Xbox Series, PC ו-Nintendo Switch

## מחזמר
בשנת 2003 התקיימה הצגת הבכורה של המחזמר של מוות אכזרי בטורונטו שבקנדה. המחזמר משלב אלמנטים מטרילוגיית הסרטים המקורית בזיכיון ומסגרתו אזורים מסוימים בקהל מוגדרים כ"אזורי התזה" אשר בהם קהל הצופים מרוססים בדם מזויף במהלך המחזמר.

## קישורים חיצוניים

## הערות שוליים

קטגוריה:זיכיונות: סרטים וסדרות
מייקל פולורונשו

**מייקל איג'מואן פולורונשו** (באיטלקית: **Michael Ijemuan Folorunsho**; נולד ב-7 בפברואר 1998) הוא כדורגלן איטלקי ממוצא ניגרי המשחק בעמדת הקשר בקליארי ובנבחרת איטליה.

## קריירת מועדונים
פולורונשו היה חלק ממחלקת הנוער של מועדון הכדורגל מהבירה, לאציו ואף נכלל בסגל הקבוצה עד גיל 19. ב-18 ביולי 2017, הוא חתם על חוזה בוירטוס פרנקווילה מהסרייה ג'. הוא ערך את הופעת הבכורה שלו בליגה זו שמונה ימים לאחר מכן במשחק נגד לצ'ה.

ב-13 ביולי 2019, הוא חתם על חוזה בנאפולי. יומיים לאחר מכן, הוא נשלח בהשאלה לבארי מהסרייה ג'. לאחר עונה אחת בבארי, הוא הושאל לרג'ינה ולפורדנונה. בין השנים 2022 ל-2023, הוא הושאל פעם נוספת לרג'ינה ולבארי, בהתאמה. את עונת 2023-24, הוא שיחק בהשאלה עבור הלאס ורונה. בינואר 2025 הושאל לפיורנטינה עד לסוף העונה. ביולי 2025 הושאל לקליארי לעונה אחת.

## קריירה בינלאומית

במרץ 2024, פולורונשו קיבל זימון בכורה לסגל נבחרת איטליה של המאמן לוצ'אנו ספאלטי. לעומת זאת, הוא נותר על הספסל במשחקי הידידות מול נבחרת ונצואלה ונבחרת אקוודור אשר התקיימו על אדמת ארצות הברית. ב-6 ביוני, הוא נכלל בסגל הנבחרת עבור יורו 2024. ב-9 ביוני, הוא ערך את הופעת הבכורה שלו במדים הלאומיים במשחק ידידות מול נבחרת בוסניה והרצגובינה, כאשר נכנס בדקה ה-76 כמחליפו של כובש שער הניצחון, דוידה פרטזי; משחק שהסתיים בניצחון איטלקי 0–1.

## תארים
;אישיים
* שער החודש בסרייה א': פברואר 2024

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:רומא: כדורגלנים
קטגוריה:כדורגלני נאפולי
קטגוריה:כדורגלני בארי
קטגוריה:כדורגלני רג'ינה קלצ'ו
קטגוריה:כדורגלני פורדנונה
קטגוריה:כדורגלני הלאס ורונה
קטגוריה:כדורגלני פיורנטינה
קטגוריה:כדורגלני קליארי
קטגוריה:כדורגלני נבחרת איטליה
קטגוריה:כדורגלני יורו 2024
קטגוריה:איטלקים שנולדו ב-1998
אאותאוד

בלגנדריום של טולקין, ה**אֵאוֹתֵאוֹד** (באנגלית: **Éothéod**) היו עם וארץ בצפון הארץ התיכונה.

## העם
### היסטוריה
#### הקמה: פלישת רוכבי הקרונות

רוכבי הקרונות היו עם או עמים רבים של בני המזרח, אבל היו חזקים ומחומשים טוב יותר מכל בני המזרח שהיו לפניהם. הם תקפו את גוֹנְדוֹר ושיעבדו את אנשי הצפון במזרח ודרום ר'וֹבַנְיוֹן. רבים נמלטו צפונה והקימו את האֵאוֹתֵאוֹד. קָלִימֶהְּטָר, מלך גוֹנְדוֹר, הסתייע באֵאוֹתֵאוֹד בפיקודו של מַרְ'וִּינִי והשמיד כמעט שליש מצבאם בדָגוֹרְלָד בשנת 1899. לאחר מכן פרץ מרד של אנשי הצפון המשועבדים, ששרפו רבים מבתיהם, מחסניהם וקרונותיהם של רוכבי הקרונות. אך רובם מתו, בגלל שלא היו חמושים כראוי. בשנת 1944 רוכבי הקרונות ניצחו את האֵאוֹתֵאוֹד ואנשי גוֹנְדוֹר.

#### שושלת פְרוּמְגָר
מסופר שפְרוּמְגָר הוביל את עמו לארץ האֵאוֹתֵאוֹד. בנו, פְרָם, ירש אותו. בימיו הטיל אימה על כל סביבתו סְקָתָה "התולע", דרקון שהתגורר באֶרֶד מִיתְרִין. פְרָם קטל אותו ולקח את אוצרו העצום, הנלקח בעיקר מהגמדים. לאחר שהרג את סְקָתָה, הגיעו שליחים מהגמדים, שדרשו ממנו שיחזיר להם את האוצר שנלקח מהם על ידי סְקָתָה. לאחר שסירב ואף לעג להם הם הרגו אותו, אך לפי הנראה לא השיגו את האוצר בחזרה.

אחד מצאצאיו של פְרָם היה לֵאוֹד, שנכתב עליו שעסק באילוף סוסי בר. יום אחד הוא תפס סייח לבן, שגדל להיות סוס שאיש לא הצליח לאלפו. לאוד ניסה לרכוב עליו, אך נפל מהסוס ומת כשראשו פגע בסלע. הסוס עצמו ברח.

בנו, אֵאוֹרְל, היה רק בן 16 במות אביו. הוא נשבע לנקום על מות אביו, אך כשגילה את הסוס, במקום לירות בו ולהורגו כנקמה תפס אותו וקרא לו פֵלָרוֹף. מאז רכב אֵאוֹרְל רק על גבו, ללא אוכף ורסן.

##### הקרב בשדה הקֶלֶבְּרַנְט

באחד הימים, אֵאוֹרְל שמע על מצוקתה של גוֹנְדוֹר כנגד הבַּלְכוֹת. הוא אסף צבא גדול של כ-7,000 פרשים וכמה מאות של קשתים רכובים. הוא יצא לדרך ולאחר מספר ימים הגיע לשדה הקרב. מצבם של אנשי גוֹנְדוֹר היה נורא, והם הלכו ונהדפו על ידי הבַּלְכוֹת. אֵאוֹרְל וצבאו הסתערו על הבַּלְכוֹת מאחור והפכו את פני הקרב; הבַּלְכוֹת נרמסו ונפוצו לכל עבר, בעוד שפרשיו של אֵאוֹרְל צדים אותם בשדה הקרב בזה אחר זה. כאות תודה לעזרתם במלחמה, קִירִיוֹן, שליט גוֹנְדוֹר, נתן לרוֹהִירִים את מחוז קָלֵנַרְד'וֹן שיתיישבו בו, והוא ואֵאוֹרְל נשבעו את 'שבועת קִירִיוֹן ואֵאוֹרְל', הקובעת שכל אחת מן המדינות תעזור לחברתה בעת צרה.

### שריהם
זוהי רשימה של שריהם של האֵאוֹתֵאוֹד:
# מַרְ'וִּינִי
# פוֹרְתְוִּינִי
# מַרְ'?
# פְרוּמְגָר
# פְרָם
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לא ידוע
# לֵאוֹד
# אֵאוֹרְל

## הארץ

**ארץ האֵאוֹתֵאוֹד** השתרעה מצפון ליַעַראֹפֶל, בין הרי האובך ממערב לנהר היער במזרח. גבולה הדרומי היה במפגשם של הנהרות שקראו להם גְרֵילִין ולַנְגְוֶּל. היא גבלה מצפון באֶרֶד מִיתְרִין. היו בה סוסים רבים.

## קישורים חיצוניים
* 

## ביאורים

## הערות שוליים

קטגוריה:רוהירים
קטגוריה:ממלכות הארץ התיכונה
שחרור: סיפורו של כריסטיאן

**שחרור: סיפורו של כריסטיאן** (באנגלית: **Freed: Fifty Shades Freed as Told by Christian**) הוא הספר השישי והאחרון בסדרת ספרי חמישים גוונים מאת אי. אל. ג'יימס והשלישי בסדרת סיפורו של כריסטיאן.

הספר יצא לאור באנגלית בבריטניה ב-1 ביוני 2021 בהוצאת Vintage. באותה שנה הספר יצא לאור בעברית, בהוצאת ידיעות ספרים, בתרגומה של גליה וורגן.

## תקציר העלילה
הרומן מגולל את אירועי הספר חמישים גוונים של שחרור מנקודת מבטו של כריסטיאן גריי, ומתמקד בחוויותיו בעודו מסתגל לחייו החדשים עם אנסטסיה סטיל. 

## ראו גם
* חמישים גוונים של שחרור
* חמישים גוונים של שחרור (סרט)

## קישורים חיצוניים
* שחרור: סיפורו של כריסטיאן באתר הספרייה הלאומית

## הערות שוליים

קטגוריה:BDSM בספרות
קטגוריה:ספרי אי. אל. ג'יימס
Zunge

***Zunge*** (בגרמנית: **לָשׁוֹן**) הוא אלבום הבכורה של טיל לינדמן, סולנה של להקת האינדסטריאל מטאל הגרמנית ראמשטיין. לינדמן הוציא את האלבום עצמאית ב-3 בנובמבר 2023. מתוך האלבום יצאו הסינגל המוביל בעל אותו השם (8 בספטמבר 2023), הסינגלים "Schweiss", "Nass" ו-"Lecker" שיצאו כולם ב-29 בספטמבר 2023, "Sport frei" שיצא ב-27 באוקטובר 2023, ו-"Übers Meer" שיצא ב-3 במאי 2024. לינדמן עצמו כתב את מילות כל שירי האלבום, אותם הלחינו והפיקו סקיי ואן הוף, דניאל קארלי, אולסן אינבולטיני, לויס קאס וקלמנס ויחרס.

## רשימת רצועות

* הסינגל "Ich hasse Kinder" (אני שונא ילדים) משנת 2021 מופיע כרצועה שביעית, בין "Tanzlehrerin" ל-"Nass" במהדורה הפיזית של האלבום.

## מיקומי שיא
### מצעדי סוף שנה

## קישורים חיצוניים

## הערות שוליים

קטגוריה:טיל לינדמן
קטגוריה:אלבומי בכורה מ-2023
קטגוריה:אלבומים בגרמנית